கேள்வி: துணை முதல்வர் (திரைப்படம்) - தயாரிப்பு என்பது என்ன?
பதில்: 2013 சனவரியில் பாரதிராஜா ''அன்னக்கொடி'' படத்தின் (2013) இசை வெளியீட்டு நிகழ்ச்சியின் போது, பாக்கியராஜ், ''துணை முதல்வர்'' என்ற படத்தின் திரைக்கதைப் பணியில் ஈடுபட்டு வருவதாகவும், இந்த படத்திற்கான நடிகர்கள் தேர்வு இறுதி செய்யப்பட்டு வருவதாகவும் அறிவித்தார். இந்த படத்தின் பணிகள் 2013 திசம்பரில் தொடங்கப்பட்டது, ஜெயராம் (நடிகர்) பாக்யராஜுடன் முக்கியக் கதாபாத்திரத்தில் தோன்றுவதற்கு ஒப்பந்தம் செய்யப்பட்டார். அதே நேரத்தில் அறிமுக இயக்குநர் விவேகானந்தன் படத்தை இயக்கினார். சுவேதா மேனன் தமிழ் திரைப்படத் துறையில் அவரது நான்காவது திரைப்படமான இதில், ஒப்பந்தம் செய்யப்பட்டார். மேலும் மீனாட்சி (நடிகை)யும் ஒப்பந்தம் செய்யபட்டார். இந்த படத்தின் படப்பிடிப்பானது பொள்ளாச்சியில் தொடங்கியது. பாக்யராஜ் பெரும்பாலும் படத்தின் திரைக்கதை, வசனங்களை படப்பிப்பு காலத்திலேயே மாற்றுபவர். மீனாட்சி பின்னர் இந்த படத்திலிருந்து விலகினார், அவருக்குப் பதிலாக இந்த படத்தில் ஜெயராமின் மனைவியாக நடிக்க சந்தியா (நடிகை) ஒப்பந்தம் செய்யப்பட்டார்.